recursal/SuperWikiNEXT-32B huggingface dataset:
**বুজির বন** সিলেটের জৈন্তাপুর ও গোয়াইনঘাট উপজেলার প্রান্তসীমায় নির্জন স্থানে অবস্থিত একটি জলাবন। এ বনটি করিচ, কাঁপনা ও পুড়াখাই এই তিন নদীর মিলনস্থলে আবহমানকাল থেকে টিকে আছে।

অবস্থান
-------

সিলেট-তামাবিল সড়ক ধরে হরিপুরের পরেই করিচ ব্রিজ। সে সেতু থেকে পশ্চিম দিকে মাত্র চার কিলোমিটার দূরত্বের মধ্যেই বনটির অবস্থান।

উদ্ভিদবৈচিত্র্য
---------------

হিজল, করচ, জারুল, বরুন, শেওড়া, বুরি আর কদমের লম্বা লম্বা সারি জলাবনটিতে দেখা যায়। শতবর্ষী হিজল গাছগুলো নিজের ডালপালা আর পাতা দিয়ে অনেক জায়গাজুড়ে অবস্থান করছে। বর্ষায় বনটি অনেক বেশি সতেজ হয়ে ওঠে। বনের বিচিত্র সব গাছগাছালি জলচর, স্থলচর ও উভচর প্রাণীদের সাথে শতাব্দীর পর শতাব্দী টিকে আছে। বনের ভেতরে প্রবেশ করলে মুর্তা, বেত, হোগলা আর শনের ঘন জঙ্গল চোখে পড়ে।

জীববৈচিত্র্য
------------

নানা প্রজাতির উদ্ভিদ, জলচর ও স্থলচর প্রাণীর আবাসস্থল বুজির বন জীববৈচিত্র্যে সমৃদ্ধ একটি জলাবন। উদবিড়াল, গেছো ইদুর, কাঠবিড়ালী, খেঁকশিয়ালসহ নানা প্রজাতির প্রাণীসহ অনেক মেছোবাঘ বনটিতে বাস করে। চিল, ঈগল, ডাহুক, কানাবক, বালিহাস আর নানা প্রজাতির পাখিও দেখা যায় এই বনে। বিশেষ করে, শীতকালে পরিযায়ী পাখির কলকাকলীতে মুখর থাকে এ বন। দেশীয় নানা প্রজাতির মাছে ভরপুর বনটি।

তথ্যসূত্র
---------

1. ↑  "সিলেটে নতুন পর্যটন স্পট বুজির বন"। দৈনিক নয়া দিগন্ত। ১৮ আগস্ট ২০১৯। সংগ্রহের তারিখ ৮ আগস্ট ২০২২।
2. 1 2 3  "সিলেটে নতুন পর্যটন স্পট বুজির বন"। শিক্ষক বাতায়ন। ১৪ অক্টোবর ২০২১। ৮ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ৮ আগস্ট ২০২২।
3. ↑  "Tourist Places IN Bangladesh" (ইংরেজি ভাষায়)। medium.com। জানু ২৮, ২০২০। সংগ্রহের তারিখ ৮ আগস্ট ২০২২।
4. ↑  "বুজির জল অরণ্যে"। দৈনিক কালের কণ্ঠ। ১৮ নভেম্বর ২০১৯। সংগ্রহের তারিখ ৮ আগস্ট ২০২২।
5. ↑  "সিলেটে নতুন পর্যটন স্পট বুজির বন যেন নিসর্গের এক আদর্শ উদ্যান"। surmanews24। ১৯ আগস্ট ২০১৯। সংগ্রহের তারিখ ৮ আগস্ট ২০২২।
6. ↑  "বর্ষায় সিলেটের পর্যটন স্পট বুজির বন"। londonbangla.com। ৪ জুন ২০২১। সংগ্রহের তারিখ ৮ আগস্ট ২০২২।

আরও দেখুন
---------

* রাতারগুল জলাবন
* লক্ষ্মী বাওড় জলাবন
গণিতে **অবিচ্ছিন্ন ফাংশন** হচ্ছে এমন ফাংশন বা অপেক্ষক যাতে কোন বিচ্ছিন্নতা নেই, অর্থাৎ যার মান হূঁট করে পাল্টে যায় না।

একটি অবিচ্ছিন্ন ফাংশন
এই ধরনের ফাংশনকে স্টেপ ফাংশন বলে। এটি অবিচ্ছিন্ন ফাংশন নয়।

সংজ্ঞা
------

### বাস্তব ফাংশনের জন্য অবিচ্ছিন্নতা

বাস্তব ফাংশনের ক্ষেত্রে কল্পনা করা যেতে পারে যে, একটি অবিচ্ছিন্ন ফাংশনের গ্রাফ কলম না তুলেই আঁকা যাবে - এজন্যই একে "অবিচ্ছিন্ন**"** আখ্যা দেয়া হচ্ছে।

বেশ কয়েক ভাবে বাস্তব অবিচ্ছিন্ন ফাংশনের গাণিতিকভাবে দৃঢ় সংজ্ঞা দেয়া যেতে পারে।

#### ফাংশনের লিমিট ব্যবহার করে সংজ্ঞা

একটি ফাংশন {\displaystyle f} এর ডোমেইনের একটি বিন্দু {\displaystyle c}-তে অবিছিন্ন হবে যদি ঐ বিন্দুতে {\displaystyle f}-এর লিমিটের অস্তিত্ত্ব থাকে, আর সে লিমিট f-এর ঐ বিন্দুতে যে মান তার সমান হয়। অর্থাৎ {\displaystyle \lim \_{x\to c}{f(x)}} সংজ্ঞায়িত হতে হবে ও {\displaystyle \lim \_{x\to c}{f(x)}=f(c)} সত্যি হতে হবে। অন্যথায় {\displaystyle f} উক্ত বিন্দুতে বিচ্ছিন্ন হবে।

একটি ফাংশন {\displaystyle f} যদি এর ডোমেইনের সকল বিন্দুতে অবিচ্ছিন্ন হয়, অর্থাৎ কোথাও বিচ্ছিন্ন না হয়, তাহলে {\displaystyle f}-কে বলা হবে অবিচ্ছিন্ন ফাংশন।

### টপোলজিতে অবিচ্ছিন্ন ফাংশন

দুটি টপোলজিকাল স্পেস {\displaystyle X} ও {\displaystyle Y} এর মধ্যে একটি ফাংশন {\displaystyle f} বিবেচনা করা যাক।

{\displaystyle f\colon X\rightarrow Y}
এখানে {\displaystyle f\colon X\rightarrow Y} একটি অবিচ্ছিন্ন ফাংশন হবে যদি {\displaystyle Y} স্পেসটির প্রতিটি খোলা সেট {\displaystyle V} এর জন্য

{\displaystyle f^{-1}(V)=\{x\in X\;|\;f(x)\in V\}}
{\displaystyle X} স্পেসটির একটি খোলা সেট হয়।

তথ্যসূত্র
---------

1. ↑  "Continuous Function - Definition, Examples | Continuity"। *Cuemath* (ইংরেজি ভাষায়)। সংগ্রহের তারিখ ২০২৪-০২-০৫।
**শালিনী** হচ্ছেন ভারতের মালয়ালম চলচ্চিত্রের একজন অবসরপ্রাপ্ত অভিনেত্রী যিনি খুব স্বল্প সময়ের জন্য চলচ্চিত্র জগতে ছিলেন। মাত্র তিন বছর বয়সে তিনি শিশুশিল্পী হিসেবে অভিনয় জীবন শুরু করেছিলেন। শিশুশিল্পী হিসেবে তিনি তার নিজের ভাষা মালয়ালম সহ কন্নড়, তামিল এবং তেলুগু চলচ্চিত্রে অভিনয়ের সুযোগ পেয়েছিলেন। ১৯৯৭ সালে তিনি প্রাপ্তবয়স্ক অভিনেত্রী হিসেবে মালয়ালম চলচ্চিত্রে অভিনয় শুরু করেন এবং ২০০১ পর্যন্ত ১২টি চলচ্চিত্রের মধ্যে পাঁচটি বাদে বাকী সবই ছিলো মালয়ালম ভাষার।

শালিনী ২০০০ সালে মুক্তিপ্রাপ্ত তামিল চলচ্চিত্র *আলাইপায়ুদে*র জন্য তামিলনাড়ু রাজ্য চলচ্চিত্র পুরস্কার পেয়েছিলেন (সেরা অভিনেত্রী বিষয়শ্রেণীতে)। চলচ্চিত্রটি পরিচালনা করেছিলেন তামিল চলচ্চিত্রের খ্যাতিমান পরিচালক মণি রত্নম।

১৯৯৯ সালের জুন মাসে তামিল চলচ্চিত্র অভিনেতা অজিত কুমার শালিনীকে বিয়ের প্রস্তাব দিলে শালিনী তার পরিবারের সঙ্গে আলোচনা করে রাজী হন। ২০০০ সালের ২৪ এপ্রিল একটি অনুষ্ঠানে শালিনী আর অজিত বিয়ে করেন, শালিনী ছিলেন খ্রিষ্টান পরিবারের মেয়ে আর অজিত ছিলেন হিন্দু, তাদের বিয়ে দুই ধর্মের নিয়ম অনুযায়ীই হয়েছিলো।

তথ্যসূত্র
---------

1. ↑  "Mangalam - Varika 27-Jan-2014"। *Mangalamvarika.com*। ২৫ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৯।
2. ↑  "Mangalam - Varika 27-Jan-2014"। *Mangalamvarika.com*। ১৭ জুন ২০২০ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৯।
3. ↑  "Rediff On The NeT, Movies: The Ajit-Shalini romance"। Rediff.com। ১৫ সেপ্টেম্বর ১৯৯৯। সংগ্রহের তারিখ ১২ জুলাই ২০১২।
4. ↑  "Ajithkumar"। *Ajithkumar.free.fr*। সংগ্রহের তারিখ ২৯ জানুয়ারি ২০১৮।
**উদ্ভিদ-নিরোধক ব্যবস্থা** হলো রোগ- এবং কীট-মুক্ত উদ্ভিদ ও উদ্ভিদজাত সামগ্রী নিশ্চিত করার একটি কৌশল, যার মাধ্যমে একটি উদ্ভিদকে আলাদা করা হয় এবং সমস্যার উপস্থিতি শনাক্ত করার জন্য পরীক্ষা করা হয়।

প্রশাসন
-------

### মার্কিন যুক্তরাষ্ট্র

মার্কিন যুক্তরাষ্ট্রে প্রাণী ও উদ্ভিদ স্বাস্থ্য পরিদর্শন সেবা (এপিএইচআইএস) উদ্ভিদকে পৃথকীকরণের কাজটি করে থাকে, যদিও সংস্থাটির সীমান্ত-পরিদর্শন কার্যটি পি.এল. ১০৭-২৯৬ দ্বারা হোমল্যান্ড সিকিউরিটি বিভাগে (ডিএইচএস) স্থানান্তরিত করা হয়েছে।

### বাংলাদেশ

১৯৭৮ সালে এশিয়া ও প্রশান্ত মহাসাগরীয় অঞ্চলের উদ্ভিদ সংরক্ষণ কমিশনের (Asia & Pacific Plant Protection Commission) সদস্যপদ লাভ করে বাংলাদেশ । *ধ্বংসাত্মক কীটপতঙ্গ ও রোগবালাই আইন, ১৯১৪* (Destructive Insect and Pest Act, 1914, II of 1914)-এর ৩ ধারার ১ উপধারা, শাখা ৪-এ ও ৪-ডি ধারার অধীনে *ধ্বংসাত্মক কীটপতঙ্গ ও রোগবালাই আইন ১৯৬৬* (Destructive Insects and Pests Rules, 1966) নামে পরিচিত উদ্ভিদ নিরোধন আইন প্রণয়ন করা হয়।

শাহজালাল আন্তর্জাতিক বিমানবন্দর, ঢাকা; আমানত শাহ আন্তর্জাতিক বিমানবন্দর, চট্টগ্রাম এবং ওসমানী আন্তর্জাতিক বিমানবন্দর, সিলেট; চট্টগ্রাম ও মংলা সমুদ্রবন্দর; যশোরের বেনাপোল, সিলেটের তামাবিল, লালমনিরহাটের বুড়িমারী, চুয়াডাঙ্গার দর্শনা এবং দিনাজপুরের হিলি স্থলসীমান্ত চেকপোস্ট; এবং নারায়ণগঞ্জ নদীবন্দরে বাংলাদেশের উদ্ভিদ নিরোধন কেন্দ্রগুলি চালু রয়েছে। ঢাকার খামারবাড়িতে অবস্থিত কৃষি সম্প্রসারণ বিভাগের প্রধান কার্যালয়ে (উদ্ভিদ সংরক্ষণ শাখা) দেশের বাইরে থেকে আগত যে কোনো পণ্যের নিরোধন পর্যবেক্ষণ করা হয়।

তথ্যসূত্র
---------

1. 1 2  লতিফ, মোঃ আবদুল। "উদ্ভিদ-নিরোধক ব্যবস্থা"। *বাংলাপিডিয়া*। ৯ জুন ২০২০ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০২০।

*
**ড. আশুতোষ সেন** (৩০ নভেম্বর ১৯০১ ― ২৪ মার্চ ১৯৭১) ছিলেন একজন কৃষি-রসায়নবিদ, মৃত্তিকা বিজ্ঞানী ও শিক্ষাবিদ।  ১৯৯৮ খ্রিস্টাব্দে অর্থনীতিতে নোবেলজয়ী ভারতের অর্থনীতিবিদ ভারতরত্ন অমর্ত্য সেন তার পুত্র।

জন্ম ও শিক্ষা জীবন
------------------

আশুতোষ সেনের জন্ম ১৯০১ খ্রিস্টাব্দের ৩০ শে নভেম্বর অবিভক্ত বাংলার অধুনা বাংলাদেশের বগুড়া জেলা শহরে। পিতা দেওয়ান বাহাদুর সারদাপ্রসাদ সেন ছিলেন বগুড়ার জেলা জজ এবং পরবর্তীতে  ঢাকা বিশ্ববিদ্যালয়ের কোষাধ্যক্ষ। মাতা জগৎলক্ষ্মী সেন। তাঁদের পৈতৃক নিবাস ছিল মানিকগঞ্জ জেলার মত্তগ্রাম নামক স্থানে। আশুতোষের পড়াশোনা ঢাকা শহরেই। বিশ্ববিদ্যালয়ে পাঠ শেষ করে উচ্চ শিক্ষার্থে ইংল্যান্ড যান। রোথামস্টেড এক্সপেরিমেন্টাল স্টেশন বর্তমানে রোথামস্টেড রিসার্চে গবেষণা করে ১৯২৯ খ্রিস্টাব্দে লন্ডন বিশ্ববিদ্যালয় থেকে পিএইচডি ডিগ্রি লাভ করেন।

কর্মজীবন
--------

দেশে ফিরে তিনি  ঢাকা বিশ্ববিদ্যালয়ে মৃত্তিকা বিজ্ঞানে অধ্যাপনা শুরু করেন এবং অক্লান্ত পরিশ্রম করে একটি পূর্ণাঙ্গ বিভাগে পরিণত করেন। ১৯৩৭ খ্রিস্টাব্দে তিনি ব্রহ্ম সরকারের আমন্ত্রণে মান্দালয়ে কৃষি সচিবের পদে তিন বৎসর কাজ করেন।  এই সময়ে তার চেষ্টায় সেখানে একটি কৃষি কলেজ প্রতিষ্ঠিত হয়। ১৯৪০ খ্রিস্টাব্দে পুনরায় ঢাকা ফিরে সহযোগী অধ্যাপক হিসাবে যোগ দেন। 
দেশবিভাগের পর ১৯৪৭ খ্রিস্টাব্দে ড. সেন ভারতে চলে আসেন এবং দিলি­তে ভূমি উন্নয়ন কমিশনার হিসেবে যোগদান করেন। ভূমিক্ষয়-নিবারক বিজ্ঞানে শিক্ষালাভের জন্য আমেরিকা ও ইউরোপ যান। বীরভূম-বর্ধমানে ব্যাপক হারে অধিক ফলনশীল ধান উৎপাদন অভিযানে তার উল্লেখযোগ্য ভূমিকা ছিল। পরবর্তী সময়ে তিনি পশ্চিমবঙ্গ সরকারের পাবলিক সার্ভিস কমিশনের চেয়ারম্যান ও দিলি­তে ভারত সরকারের ইউনিয়ন পাবলিক সার্ভিস কমিশনের সদস্য হিসেবে দায়িত্ব পালন করেন।

পারিবারিক জীবন
--------------

১৯৩২ খ্রিস্টাব্দে তিনি শান্তিনিকেতনের আশ্রমকন্যা নামে পরিচিত অমিতা সেনকে বিবাহ করেন। বিশ্ববিখ্যাত ভারতীয় অর্থনীতিবিদ অমর্ত্য সেন তাঁদের পুত্র। তার পৌত্র-পৌত্রীরা হলেন - নন্দনা সেন অন্তরা দেব সেন নন্দিনী সেন ও কবির সেন।

অবসর গ্রহণের পর অধ্যাপক ড. আশুতোষ সেন বিশ্বভারতী বিশ্ববিদ্যালয়ের কৃষি কলেজ ও অন্যান্য শিক্ষা প্রতিষ্ঠানের সঙ্গে যুক্ত ছিলেন।

জীবনাবসান
---------

অধ্যাপক ড. সেন ১৯৭১ খ্রিস্টাব্দের ২৯ মার্চ পরলোক গমন করেন।

তথ্যসূত্র
---------

1. 1 2 3  "সেন এ,টি"। সংগ্রহের তারিখ ২০২১-০৭-১৮।
2. 1 2 3  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৮৪, আইএসবিএন ৯৭৮-৮১-৭৯৫৫-১৩৫-৬
পাকার বিভিন্ন অবস্থায় ব্ল্যাকবেরি : কাঁচা অবস্থায় (সবুজ), মাঝামাঝি অবস্থায় (গোলাপি ও লাল) এবং পাকা অবস্থায় (কালো)
পাকা আঙুর
**"পাকা"** একধরনের প্রক্রিয়া, যেটির কারণে ফল আরো মিষ্টি হয়। সাধারণত ফল পাকলে ফলের সবুজের ভাগ কম হয়ে সেটি মিষ্টি এবং নরম হয়ে ওঠে। যদিও পাকা অবস্থায় ফলের অম্লতা বৃদ্ধি পায়, তবুও বেশি অম্লতার কারণে ফল টক মনে হয় না। ব্রিক্স-অম্ল অনুপাতের জন্য এটি ঘটে।

পাকার উপাদান
------------

পাকা অবস্থায় লেবুর রং হলুদ হয়
পাকার উপাদান পাকার প্রক্রিয়ার গতি বৃদ্ধি করে।

অনেক ফল পরিপূর্ণভাবে পাকার পূর্বেই সংগ্রহ করার প্রয়োজন হয়, কেননা পাকা ফল ভালোভাবে পরিবহন করা যায় না। উদাহরণ স্বরূপ, কলা সবুজ অবস্থায় সংগ্রহ করা হয় এবং পরিবহনের পর কৃত্রিমভাবে পাকানোর জন্য ইথিলিন এর সাথে গ্যাস প্রয়োগ করা হয়। এছাড়া কিছু দেশে কৃত্রিমভাবে ফল পাকানোর জন্য ক্যালসিয়াম কার্বাইড ব্যবহৃত হয়। যখন ক্যালসিয়াম কার্বাইড আর্দ্রতার সংস্পর্শে আসে তখন সেটি অ্যাসিটিলিন গ্যাস উৎপন্ন করে। আর এটির প্রভাব পুরোপুরি প্রাকৃতিক পাকানোর উপাদান ইথিলিনের অনুরূপ। অ্যাসিটিলিন ইথিলিনের মত কাজ করে এবং পাকার প্রক্রিয়া ত্বরান্বিত করে। শিল্প-মানের ক্যালসিয়াম কার্বাইডে আর্সেনিক এবং ফসফরাস থাকতে পারে, যা মানব স্বাস্থ্যের জন্য উদ্বেগের বিষয়। তাই এই উদ্দেশ্যে উক্ত রাসায়নিক ব্যবহার করা অধিকাংশ দেশে অবৈধ।[*যাচাইকরণ ব্যর্থ হয়েছে*] সহজে এবং নিরাপদে ইথিলিন গ্যাস উৎপাদনের জন্য ক্যাটালিটিক জেনারেটর ব্যবহৃত হয়। সঠিকভাবে গ্যাসের পরিমাণ নিয়ন্ত্রণের জন্য ইথিলিন সেন্সর ব্যবহৃত হতে পারে। আবৃত ফল পাকানোর গামলা বাণিজ্যিকভাবে সহজলভ্য। এটির প্রস্তুতকারকেরা দাবি করে যে, গামলাটি ফলের চারপাশে ইথিলিন এবং কার্বন ডাই-অক্সাইড গ্যাসের পরিমাণ বৃদ্ধি করে, যা পাকার প্রক্রিয়ার উন্নতি করে। সংকটকালীন ফল সংগ্রহের পর পাকার প্রক্রিয়া চালিয়ে যেতে পারে, ইথিলিন গ্যাস দ্বারা উক্ত প্রক্রিয়া দ্রুততর হয়। অ-সংকটকালীন ফল শুধুমাত্র গাছেই পাকতে পারে এবং সেগুলোর নিজস্ব সংক্ষিপ্ত জীবন প্রক্রিয়া আছে; যদি ফসল সংগ্রহ করা হয় তখন সেগুলো পাকে। কিছু ফল পাকানো যেতে পারে সেগুলো পাকা কলার সাথে প্লাস্টিকের ব্যাগে একসাথে রেখে, এরফলে কলা থেকে ইথিলিন নির্গত হবে।

তথ্যসূত্র
---------

1. ↑  Kimball, Dan (১৯৯১)। *The Brix/Acid Ratio*। *Citrus Processing* (ইংরেজি ভাষায়)। পৃষ্ঠা ৫৫–৬৫। আইএসবিএন 978-94-010-5645-8। ডিওআই:10.1007/978-94-011-3700-3\_4।
2. ↑  Per, Hüseyin; Kurtoğlu, Selim; Yağmur, Fatih; Gümüş, Hakan; Kumandaş, Sefer; Poyrazoğlu, M. Hakan (২০০৭)। "Calcium carbide poisoning via food in childhood"। *The Journal of Emergency Medicine*। **৩২** (২): ১৭৯–৮০। ডিওআই:10.1016/j.jemermed.2006.05.049। পিএমআইডি 17307629।
3. ↑  "Bet on it. Your mango is ripened using carbide"। *dnaindia.com*। ১৮ মে ২০১৩। সংগ্রহের তারিখ ১৮ মে ২০১৩।
4. ↑  "The toxic truth about ripe mangoes"। *Indian Express*। ১৮ মে ২০১৩। ৭ জুন ২০১৩ তারিখে মূল থেকে আর্কাইভ করা। সংগ্রহের তারিখ ১৮ মে ২০১৩।
5. ↑  "How to Ripen Fruit Faster"। ২০ সেপ্টেম্বর ২০১৩।
**মোশতাক হোসেন খান** একজন ব্রিটিশ-বাংলাদেশী অর্থনীতিবিদ এবং লন্ডন বিশ্ববিদ্যালয়ের স্কুল অফ ওরিয়েন্টাল অ্যান্ড আফ্রিকান স্টাডিজ (এসওএএস) এর অর্থনীতির অধ্যাপক। তার কাজ দরিদ্র দেশের অর্থনীতির উপর দৃষ্টি নিবদ্ধ করে; এর মধ্যে প্রাতিষ্ঠানিক অর্থনীতি এবং দক্ষিণ এশিয়ার উন্নয়নের ক্ষেত্রে উল্লেখযোগ্য অবদান তার রয়েছে। খান রাজনৈতিক বন্দোবস্তের ধারণাও তৈরি করেছিলেন, যা একটি রাজনৈতিক অর্থনীতির কাঠামো, যা তুলে ধরে যে কীভাবে বিভিন্ন শ্রেণী বা গোষ্ঠীর মধ্যে সাংগঠনিক ও রাজনৈতিক ক্ষমতার বন্টন বিভিন্ন দেশের নীতি ও প্রতিষ্ঠানকে প্রভাবিত করে।

শিক্ষা এবং কর্মজীবন
-------------------

অক্সফোর্ডের কর্পাস ক্রিস্টি কলেজে প্রদর্শক হিসাবে শিক্ষিত, খান ১৯৮১ সালে দর্শন, রাজনীতি এবং অর্থনীতিতে প্রথম শ্রেণীর বিএ ডিগ্রি অর্জন করেন  ১৯৮২ সালে, তিনি কিংস কলেজ, কেমব্রিজ থেকে তার এমফিল করেন, যেখান থেকে তিনি পিএইচডিও সম্পন্ন করবেন ১৯৮৯ সালে। 

১৯৯০ থেকে ১৯৯৬ সাল পর্যন্ত, খান সিডনি সাসেক্স কলেজ, কেমব্রিজে অর্থনীতির সভ্য এবং প্রভাষক এবং কেমব্রিজের উন্নয়ন অধ্যয়নের সহকারী পরিচালক ছিলেন,  যা অন্যান্যদের মধ্যে জন টয়ে এবং হা-জুন চ্যাং দ্বারা অধিষ্ঠিত একটি মর্যাদাপূর্ণ পদ। ১৯৯৬ সালে, খান এসওএএস এ যোগদান করেন, যেখানে তাকে ২০০৫ সালে অধ্যাপক করা হয়। 

তার উচ্চশিক্ষায়তনিক কর্মজীবন ছাড়াও, খানকে বিশ্বব্যাংক, ডিএফআইডি, ইউএনডিপি এবং এশিয়ান ডেভেলপমেন্ট ব্যাংকের মত অনেক আন্তর্জাতিক প্রতিষ্ঠান পরামর্শদাতা হিসাবে নিয়োগ করেছেন। তাছাড়া তিনি চুলালংকর্ন ও ঢাকা বিশ্ববিদ্যালয়ে ভিজিটিং প্রফেসর হিসেবে দায়িত্ব পালন করেছেন।  তার বেশ কয়েকটি প্রবন্ধ পুরস্কার জিতেছে, যার মধ্যে রয়েছে *হ্যান্স সিঙ্গার প্রাইজ* এবং *ফ্রাঙ্ক ক্যাস প্রাইজ* । এছাড়াও, তিনি বিবিসির বাংলা সার্ভিস সম্প্রচারের নিয়মিত ভাষ্যকার।

কাজ
---

### 'সুশাসন' এবং 'পরিবর্তনের সম্ভাবনা'

খানের গবেষণা হেটেরোডক্স প্রাতিষ্ঠানিক রাজনৈতিক অর্থনীতিতে উল্লেখযোগ্য অবদান রেখেছে; বিশেষ করে, তিনি ব্রেটন উডস প্রতিষ্ঠান এবং অনেক বেসরকারী সংস্থার "*সুশাসনের* ঐক্যমত্য" হিসাবে যাকে পুঙ্খানুপুঙ্খ সমালোচনা করেন তার বিষয়ে। বেশ কয়েকটি প্রকাশনায়, তিনি এই বিশ্বাসকে চ্যালেঞ্জ করেছেন যে ভাড়া, দুর্নীতি এবং ভাড়া চাওয়ার আচরণ নির্মূলের পাশাপাশি গণতন্ত্রীকরণ এবং বিকেন্দ্রীকরণ সফল উন্নয়নের *পূর্বশর্ত* উপস্থাপন করে।     তার মতে, এর কোনো ঐতিহাসিক প্রমাণ নেই; প্রকৃতপক্ষে, তিনি দাবি করেন যে সমস্ত প্রমাণ বিপরীত কারণের দিক নির্দেশ করে, যাতে 'সুশাসন' হচ্ছে *ফলাফল* বৃদ্ধির কারণের পরিবর্তে।

পরিবর্তে, তিনি *রূপান্তর সম্ভাবনার* গুরুত্বের উপর জোর দেন, এটি হল রাজ্যের ক্ষমতা যা ভাড়া চাওয়ার আচরণকে ব্যবহারে রূপান্তরিত করে যা বৃদ্ধির জন্য সহায়ক।  ফলস্বরূপ, উল্লেখযোগ্য উদাহরণের মধ্যে রয়েছে তাইওয়ান এবং দক্ষিণ কোরিয়া যেখানে রাজ্যগুলি ব্যাপকভাবে হস্তক্ষেপ করেছে এবং আরও বৃদ্ধির জন্য পৃষ্ঠপোষক-খদ্দের সম্পর্ক ব্যবহার করেছে।

তথ্যসূত্র
---------

1. 1 2  Khan, Mushtaq। "Curriculum vitae" (পিডিএফ)। *SOAS, University of London*। সংগ্রহের তারিখ ৫ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4 5 6  His curriculum vitae   ওয়েব্যাক মেশিনে আর্কাইভকৃত ২০০৯-০২-০৫ তারিখে
3. ↑  Khan, M. H. 1995.
4. ↑  Khan, M. 1998.
5. ↑  Khan, M. H. and Jomo, K. S. eds.
6. ↑  Khan, M. H. 2005.
7. ↑  Khan, M. H. 2004.

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট (ভিআইএএফ হয়ে)

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র

 |
এই নিবন্ধটি শহর সম্পর্কে। এ শহরের পরিচালনাকারী পৌরসভার জন্য রাঙ্গুনিয়া পৌরসভা দেখুন। অন্য ব্যবহারের জন্য রাঙ্গুনিয়া (দ্ব্যর্থতা নিরসন) দেখুন।

**রাঙ্গুনিয়া** বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি রাঙ্গুনিয়া উপজেলার সদর। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহ আমানত আন্তর্জাতিক বিমানবন্দর এবং কক্সবাজার বিমানবন্দর। শহরটি চট্টগ্রাম জেলার তৃতীয় বৃহত্তম ও রাঙ্গুনিয়া উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৩৯.৫ কি.মি. দূরত্বে রাঙ্গুনিয়া শহর অবস্থিত ।

জনসংখ্যা
--------

বাংলাদেশ আদমশুমারী ২০১১ অনুযায়ী রাঙ্গুনিয়া শহরের মোট জনসংখ্যা ৬০,৩৮৫ জন যার মধ্যে ২৯,৩৮৩ জন পুরুষ এবং ৩১,০০২ জন নারী। এ শহরের পুরুষ এবং নারী অনুপাত ৯৫। শহরে মোট খানা সংখ্যা বা পরিবার রয়েছে ১২০৫৯ টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°২৮′১১″ উত্তর ৯২°০৩′০৭″ পূর্ব﻿ / ﻿২২.৪৬৯৮০৮° উত্তর ৯২.০৫১৮১৫° পূর্ব﻿ / 22.469808; 92.051815। সমুদ্র সমতল থেকে শহরটির গড় উচ্চতা ৫.৮ মিটার।

প্রশাসন
-------

২০০০ সালে রাঙ্গুনিয়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে রাঙ্গুনিয়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২২টি মহল্লায় বিভক্ত । ২৬.৭৮ বর্গ কি.মি. আয়তনের রাঙ্গুনিয়া শহরের ১১.৮২ বর্গ কি.মি এলাকা রাঙ্গুনিয়া পৌরসভা দ্বারা পরিচালিত হয়।

শিক্ষা ব্যবস্থা
---------------

রাঙ্গুনিয়া শহরের স্বাক্ষরতার হার হলো শতকরা ৫৭.৩ ভাগ।

তথ্যসূত্র
---------

1. ↑  "Distance from Chittagong to Rangunia"। distancesto.com। সংগ্রহের তারিখ ২০১৯-০১-১৭।
2. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৮৬। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৯-০১-০৭।
3. ↑  "latitude, longitude and elevation of Rangunia, Bangladesh"। distancesto.com। সংগ্রহের তারিখ ২০১৯-০১-১৭।
4. ↑  "এক নজরে রাঙ্গুনিয়া পৌরসভার সাধারণ তথ্যাদি"। ১১ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২০১৯-০১-০৬।
রোমান আইনজ্ঞ ভ্যালেরিয়াস পেট্রোনিয়াস (৩১৫-৩২০) এর সারকোফ্যাগাস থেকে বিস্তারিত
**আইনজ্ঞ** হলেন একজন ব্যক্তি যার কাছে আইনের বিশেষজ্ঞ জ্ঞান আছে। সাধারণত যারা আইন নিয়ে বিশ্লেষণ করেন তাদের আইনজ্ঞ বলা হয়।  একজন আইনজ্ঞ বেশিরভাগই (কিন্তু সর্বদা নয়) আইন বিষয়ে আনুষ্ঠানিক যোগ্যতাধারী এবং প্রায়শই একজন আইনজীবী হয়ে থাকেন। বাংলাদেশে যার আইন সম্পর্কে যথেষ্ট জ্ঞান ও অভিজ্ঞতা রয়েছে, তাকে "আইনজ্ঞ" বলা হয়। যুক্তরাজ্যে "জুরিস্ট (আইনজ্ঞ)" শব্দটি সাধারণত আইন বিষয়ক শিক্ষাবিদদের জন্য ব্যবহৃত হয়। মার্কিন যুক্তরাষ্ট্রে এই শব্দটি বিচারকের ক্ষেত্রেও প্রয়োগ করা হয়।

তথ্যসূত্র
---------

1. ↑  Shabdkosh.com। "আইনজ্ঞ - Meaning in English - আইনজ্ঞ Translation in English"। *SHABDKOSH* (ইংরেজি and বাংলা ভাষায়)। সংগ্রহের তারিখ ২০২৪-০১-২৬।
2. ↑  *en:A New English Dictionary on Historical Principles*।
3. ↑  "বিশেষজ্ঞ সমাচার"। *দৈনিক ইত্তেফাক*। সংগ্রহের তারিখ ২০২৪-০১-২৬।
4. ↑  "Jurist"। *Black's Law Dictionary* (11 সংস্করণ)। Thomson West। ২০১৯। আইএসবিএন 9781539229759।

বহিঃসংযোগ
---------


উইকিঅভিধানে ***আইনজ্ঞ*** শব্দটি খুঁজুন।

আরও দেখুন
---------

* আইনজীবী
* ইসলামি আইনজ্ঞ
চন্দ্রঘোনা

মানব বসতি| দেশ | বাংলাদেশ সম্পাদনা |
| অবস্থানের স্থানাঙ্ক | ২২°২৯′০″N ৯২°৮′০″E সম্পাদনা |

মানচিত্র
**চন্দ্রঘোনা** বাংলাদেশের চট্টগ্রাম বিভাগের কর্ণফুলী নদীর তীরে অবস্থিত একটি শহর।

ভূগোল
-----

শহরটি চট্টগ্রাম শহর থেকে ৪৮ কিলোমিটার দূরে কাপ্তাই উপজেলা এবং রাঙ্গুনিয়ার মধ্যবর্তী কাপ্তাই সড়কে অবস্থিত। এটি বহদ্দারহাট বাস স্টেশন থেকে ২৪ কিমি (১৫ মা)।  বাংলাদেশী ফসলের একটি বৃহত্তর ক্ষেত্র *গুমাই বিল* এখানে রয়েছে।

এখানের প্রতিনিধিত্ব করা সংস্কৃতিতে চাকমা এবং মারমা লোকদের অন্তর্ভুক্তি রয়েছে । এই অঞ্চলে ঐতিহাসিক বৌদ্ধ মন্দির রয়েছে। চন্দ্রোঘোনা নেলসন বারোইয়ের জন্মস্থান।

অর্থনীতি
--------

দক্ষিণ এশিয়ার বৃহত কাগজ কল, কর্ণফুলী পেপার মিলস লিমিটেড, এখানে কর্ণফুলির নদীর তীরে অবস্থিত। এটি ছিল তৎকালীন পূর্ব পাকিস্তানে, কারখানা আইনের আওতায় নিবন্ধিত প্রথম কাগজ উৎপাদনের শিল্প সংস্থা। প্রতিষ্ঠার সময়, এটি ছিল এশিয়ার বৃহত্তম কাগজ কল, যেখানে ৩,০০০-এরও বেশি শ্রমিক কাজ করত।  শহরে একটি কৃত্রিম রেশম কারখানাও রয়েছে।

আরো দেখুন
---------

খ্রিস্টান হাসপাতাল এখানে অবস্থিত।

তথ্যসূত্র
---------

1. ↑
2. ↑
পোজনান অবজারভেটরির একটি ২০০ মিমি প্রতিসরণ দূরবিন
**প্রতিসরণ দূরবিন** (ইংরেজি ভাষায়: Refracting বা Refractor telescope) বা **প্রতিসরণ দূরবীক্ষণ যন্ত্র** হল এক ধরনের আলোকীয় দূরবীণ যাতে বিম্ব গঠনের জন্য অবজেক্টিভ হিসেবে লেন্স ব্যবহার করা হয়। একে অনেক সময় ডায়োপট্রিক (dioptric) দূরবিনও বলা হয়। আলোর প্রতিসরণ নীতির উপর ভিত্তি করে এটি কাজ করে। প্রথম প্রতিসরণ দূরবিন তৈরি করা হয়েছিল শত্রুপক্ষের সৈন্যদের গতিবিধি দূর থেকে পর্যবেক্ষণ করতে, পরবর্তীতে গালিলেও গালিলেই-এর মাধ্যমে জ্যোতির্বিজ্ঞানে এর ব্যবহার শুরু হয়। বর্তমানে লম্বা ফোকাসের ক্যামেরাতেও এমন দূরবিন ব্যবহার করতে দেখা যায়। ঊনবিংশ শতকের শেষার্ধে বড় বড় প্রতিসরণ দূরবিন বেশ জনপ্রিয় থাকলেও ধীরে ধীরে এর বিলুপ্তি ঘটে। একটি সময়ের পর মানুষ জ্যোতির্বিজ্ঞানের কাজে কেবলই প্রতিফলন দূরবীণ ব্যবহার করতে শুরু করে।

বিভিন্ন ধরনের প্রতিসরণ দূরবিন
-----------------------------

### গালিলীয় দূরবিন

গালিলীয় দূরবিনের অপটিক্যাল ডায়াগ্রাম: **y** - দূরের বস্তু; **y’** - Real image from objective ;  **y’’** - অভিনেত্রে বিবর্ধিত অসদ বিম্ব; **D** - এনট্রান্স পিউপিলের ব্যাস; **d** - অসদ একজিট পিউপিলের ব্যাস;  **L1** – অভিলক্ষ্য;  **L2** - অভিনেত্র, **e** - অসদ একজিট পিউপিল
১৬০৯ সালে গ্যালিলিও গ্যালিলি এরকম দূরবিন তৈরী করেন। এতে অভিলক্ষ্য হিসেবে ব্যবহৃত হয় সমতলোত্তল লেন্স এবং অভিনেত্র হিসেবে ব্যবহৃত হয় একটি অবতল লেন্স। এ ধরনের দূরবিনে প্রতিবিম্ব হয় সোজা, বিবর্ধিত এবং অসদ।
গ্যালিলিওর তৈরি সবচেয়ে ভাল দূরবিন দিয়ে প্রায় ত্রিশ গুণ বিবর্ধিত বিম্ব হত। লেন্সের ত্রুটি এবং স্বল্প দৃষ্টিক্ষেত্রের কারণে সৃষ্ট বিম্ব ছিল ঝাপসা এবং বিকৃত। এই সকল প্রতিবন্ধকতা সত্ত্বেও তিনি এই দূরবিন দিয়েই বৃহস্পতির চারটি উপগ্রহ, শুক্রের কলা এবং চাঁদের বড় বড় গর্ত (ক্রেটার) দেখতে সমর্থ হন।
পাশের চিত্রে দূরবর্তী বস্তু (**y**) থেকে আগত সমান্তরাল আলো অভিলক্ষ্যের ফোকাসে মিলিত হয়। ফোকাস থেকে আলো অভিনেত্র দিয়ে গিয়ে সমান্তরাল আলোকরশ্মিতে পরিণত হয়। বস্তু থেকে আগত অসমান্তরাল আলো প্রধান অক্ষের সাথে যে কোণে (**α1**) আপতিত হয় অভিনেত্র থেকে নির্গত হওয়ার পর তার চেয়ে বেশি কোণে (**α2**) নির্গত হয়। এ কারণে চূড়ান্ত বিম্ব ( **y’’**) কৌণিকভাবে বিবর্ধিত হয়।

### কেপলারীয় দূরবিন

১৬১১ সালে কেপলার গ্যালিলিয় টেলিস্কোপের উন্নতি সাধন করেন। তিনি অভিনেত্রে অবতল লেন্সের পরিবর্তে উত্তল লেন্স ব্যবহার করেন। এ ব্যবস্থার সুবিধা হল এতে চূড়ান্ত বিম্ব অভিসারী হয়। এই দূরবিনের দৃষ্টিক্ষেত্র প্রশস্ত কিন্তু সৃষ্ট বিম্ব উল্টা। এ ধরনের দূরবিন দিয়ে ভালো বিবর্ধণ পাওয়া গেলেও ভালো বিম্বের জন্য অভিলক্ষ্যের এফ-অনুপাত (লেন্সের ফোকাস দৈর্ঘ্য ও কার্যকর ব্যাসের অনুপাত) অনেক বেশি হতে হয়।
উপরে থেকে নিচে ও ডান থেকে বামে: কানাডার টরন্টো নগরীতে একজন গৃহহীন ব্যক্তি; চীনের বেইজিং নগরীতে একজন ভিক্ষারত শারীরিকভাবে প্রতিবন্ধী ব্যক্তি; কেনিয়ার দাদাব শহরের কাছে একটি চিকিৎসালয়ে একটি অপুষ্টিতে ভোগা শিশু ও তার মা; ভারতের লখনউ নগরীতে আবর্জনা কুড়ানো শিশু, ২০০৮
**দারিদ্র্য/দরিদ্র** বলতে একটু মানুষ যার ভিতরে দোয়া ও দয়াশীল ভাব আছে। । দারিদ্র্যের সামাজিক, অর্থনৈতিক ও রাজনৈতিক উপাদান থাকতে পারে।

*চরম দারিদ্র্য* কথাটি দিয়ে মৌলিক ব্যক্তিগত চাহিদা যেমন খাদ্য, বস্ত্র ও আশ্রয়, ইত্যাদি মেটানোর জন্য প্রয়োজনীয় অর্থনৈতিক বা অন্য কোনও উপায়ের সম্পূর্ণ অনুপস্থিতিকে নির্দেশ করা হয়। চরম দারিদ্র্যের সীমার সংজ্ঞা স্থানকাল নির্বিশেষে সর্বত্র ও সর্বদা একই হয়ে থাকে। 

অন্যপক্ষে *আপেক্ষিক দারিদ্র্য* তখনই ঘটে, যখন কোনও ব্যক্তি কোনও নির্দিষ্ট স্থান-কালের প্রেক্ষিতে অপর ব্যক্তিসমূহের সাপেক্ষে একটি ন্যূনতম জীবনযাত্রার মান অর্জনে ব্যর্থ হয়। এ কারণে আপেক্ষিক দারিদ্র্যের সীমার সংজ্ঞায়ন দেশ ও সমাজভেদে ভিন্ন ভিন্ন হয়ে থাকে। যেমন কোনও এলাকার প্রায় সবাই যদি আধুনিক ইটনির্মিত বাসায় বাস করে, কিন্তু কোনও ব্যক্তির যদি উন্মুক্ত মাঠে ছোট তাঁবুতে বাস করার চেয়ে বেশি আর্থিক সামর্থ্য না থাকে, তাহলে বলা যায় যে ব্যক্তিটি আপেক্ষিকভাবে দরিদ্র। কিন্তু কোনও যাযাবর সমাজের সবাই যদি মাঠে তাবু গেঁড়ে বাস করে, তাহলে ব্যক্তিটি আপেক্ষিকভাবে দরিদ্র হিসেবে বিবেচিত হবে না। 

সরকারী ও বেসরকারী অনেক সংগঠন দারিদ্র্য হ্রাসকরণের প্রচেষ্টা চালিয়ে থাকে। এক্ষেত্রে যে সমস্ত ব্যক্তি যথেষ্ট পরিমাণে আয় করতে অপারগ, তাদের মৌলিক চাহিদা পূরণের জন্য প্রয়োজনীয় দ্রব্য যোগানের প্রয়াস নেওয়া হয়। কিন্তু দুর্নীতি, কর ফাঁকি, ঋণের বোঝা, ঋণের শর্ত এবং স্বাস্থ্যসেবা ও শিক্ষাক্ষেত্রের পেশাদারদের মেধা পাচার, ইত্যাদি সীমাবদ্ধতার কারণে দারিদ্র্য দূরীকরণ কর্মকাণ্ডগুলি ব্যহত হয়। মৌলিক চাহিদাগুলিকে আরও সুলভ করার লক্ষ্যে কল্যাণ, অর্থনৈতিক স্বাধীনতা ও অর্থনৈতিক সেবার যোগানের মত কৌশল অবলম্বন করা হয় যাতে দরিদ্রদের আয় বৃদ্ধি পায়।

আরও দেখুন
---------

* দুর্নীতি
* বস্তি
* ভিক্ষা

তথ্যসূত্র
---------

1. ↑  "Uttar Pradesh, Poverty, Growth and Inequality" (পিডিএফ)। *worldbank.org*। World Bank Group। সংগ্রহের তারিখ ১৫ জুলাই ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *Poverty*। merriam-webster। সংগ্রহের তারিখ ১৮ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Poverty | United Nations Educational, Scientific and Cultural Organization"। *www.unesco.org*। সংগ্রহের তারিখ ৪ নভেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Sabates, Ricardo (২০০৮)। *The Impact of Lifelong Learning on Poverty Reduction* (পিডিএফ)। *IFLL Public Value Paper 1*। Latimer Trend, Plymouth। পৃষ্ঠা 5–6। আইএসবিএন 978-1-86201-379-7। ২৮ মে ২০১৫ তারিখে মূল (পিডিএফ) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Causes of Poverty – Global Issues"। *www.globalissues.org*। সংগ্রহের তারিখ ৪ নভেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* দারিদ্র্য - বাংলাপিডিয়া
আন্তর্জাতিক ইনফরমেটিক্স অলিম্পিয়াডের লোগো
**আন্তর্জাতিক ইনফরমেটিক্স অলিম্পিয়াড** মাধ্যমিক স্কুল শিক্ষার্থীদের জন্য একটি প্রোগ্রামিং প্রতিযোগিতা। ১৯৮৯ সালে বুলগেরিয়ায় প্রথম আসর অনুষ্ঠিত হয়। এই প্রতিযোগিতা দুই দিন ধরে অনুষ্ঠিত হয়। প্রতিটা

দেশ থেকে জাতীয় অলিম্পিয়াডে জয়ী সর্বোচ্চ ৪ জন এই প্রতিযোগিতায় অংশ নিতে পারে। প্রত্যেককে স্বতন্ত্রভাবে অংশগ্রহণ করতে হয়। প্রতিটা দলের সাথে একজন দলনেতা, একজন উপনেতা এবং অতিথি পাঠানো হয়।

IOI হল বিশ্বের সবচেয়ে মর্যাদাপূর্ণ কম্পিউটার বিজ্ঞান প্রতিযোগিতার একটি।

প্রতিযোগিতার গঠন
----------------

প্রতিযোগিতার প্রতিটি দিনেই প্রতিযোগীদেরকে চারটি করে সমস্যা দেয়া হয় এবং সমাধান করার জন্য পাঁচ ঘণ্টা সময় দেয়া হয়। প্রতিযোগীরা পরস্পরের মধ্যে যোগাযোগ করতে পারেন না এবং কোনো বই থেকে সহায়তাও নিতে পারেন না। সমস্যার সমাধান করতে হয় সি, সি++ অথবা প্যাসকেলে।

প্রতিযোগিতায় সমস্যাগুলো সহজ থেকে কঠিন অনুসারে ভাগ করা থাকে। প্রতিটি সমস্যা সমাধানের জন্য নির্দিষ্ট পয়েন্ট পাওয়া যায়। সর্বোচ্চ পয়েন্ট অর্জনকারী বিজয়ী হয়। একাধিক প্রতিযোগী সমান পয়েন্ট পেলে ভুল উত্তর এবং সময় অনুযায়ী টাই ব্রেক করা হয়। প্রথম ৫০% প্রতিযোগীকে ব্রোঞ্জ, রৌপ্য এবং স্বর্ণপদক দেয়া হয়।

বাংলাদেশের জাতীয় পর্যায়ের ইনফরমেটিক্স অলিম্পিয়াডে বর্তমানে শুধুমাত্র সি/সি++ ব্যবহার করা যায়, তাই বাংলাদেশ থেকে অংশ নিতে এই দুটি ভাষার যেকোন একটা শেখা বাধ্যতামূলক।

আন্তর্জাতিক ইনফরমেটিক্স অলিম্পিয়াডে অংশগ্রহণের যোগ্যতা
-------------------------------------------------------

বাংলাদেশ থেকে অংশগ্রহণের জন্য প্রথমে বাংলাদেশ ইনফরমেটিক্স অলিম্পিয়াডে অংশগ্রহণে যোগ্যতা অর্জন করতে হবে। প্রথমে বিভাগীয় পর্যায়ে অংশগ্রহণ করে তারপর জাতীয় পর্যায়ের প্রতিযোগিতায় অংশ নিতে হয়। বিভাগীয় পর্যায়ে অংশ গ্রহণের সময় প্রতিযোগীকে অবশ্যই কোনো স্কুল /কলেজের শিক্ষার্থী হতে হবে অথবা সর্বোচ্চ উচ্চ মাধ্যমিক/এ-লেভেল পরীক্ষার্থী হতে হবে।

আরো দেখুন
---------

* আন্তর্জাতিক বিজ্ঞান অলিম্পিয়াড
* আন্তর্জাতিক গণিত অলিম্পিয়াড
* আন্তর্জাতিক পদার্থবিজ্ঞান অলিম্পিয়াড
* আন্তর্জাতিক জীববিজ্ঞান অলিম্পিয়াড

তথ্যসূত্র
---------

1. ↑  "International Olympiad in Informatics"। *ioinformatics.org*। সংগ্রহের তারিখ ২০২৩-০৮-২৬।

আরো দেখুন
---------

* অফিসিয়াল ওয়েবসাইট

* বাংলাদেশ ইনফরমেটিক্স সাইট
**জান্নাতুল মুয়াল্লা** ( **جنة المعلى** - *Garden of the Mualla* ) সৌদি আরবের মক্কায় অবস্থিত একটি কবরস্থান। এটি মসজিদুল হারামের অল্প দূরে অবস্থিত। এখানে মুহাম্মদ সা.এর স্ত্রী খাদিজা বিনতে খুওয়াইলিদ, দাদা ও অন্যান্য পূর্বপুরুষদের কবর রয়েছে।

ইতিহাস
------

১৯২৫ সালের পূর্বে উসমানীয় যুগে জান্নাতুল মুয়াল্লা।
হিজরতের পূর্বে মুহাম্মদ সঃ এর অনেক আত্মীয়কে এখানে দাফন করা হয়েছে। বিখ্যাত কবরগুলোর উপর বিভিন্ন সময় গম্বুজ ও স্থাপনা নির্মিত হয়েছিল। পরবর্তীতে সৌদি আরব সরকার তা ধ্বংস করে দেয়।

সমাহিত গুরুত্বপূর্ণ ব্যক্তিগণ
-----------------------------

এখানে সমাহিত গুরুত্বপূর্ণ ঐতিহাসিক ব্যক্তিগণের মধ্যে রয়েছেন,

* আবু তালিব ইবনে আবদুল মুত্তালিব, মুহাম্মদ (স.) এর চাচা ও আলি ইবনে আবি তালিবের পিতা
* আবদে মানাফ, মুহাম্মদ (স.) এর প্রপ্রপিতামহ
* হাশিম ইবনে আবদে মানাফ, মুহাম্মদ (স.) এর প্রপিতামহ
* আবদুল মুত্তালিব, মুহাম্মদ (স.) এর এর দাদা
* খাদিজা বিনতে খুওয়াইলিদ, মুহাম্মদ (স.) এর প্রথম স্ত্রী
* আবু তুরাব আল জাহিরি, ২০ শতকের মুসলিম ধর্মতাত্ত্বিক
* মুহাম্মদ আলাউয়ি আল মালিকি, ২০ শতকের মুসলিম ধর্মতাত্ত্বিক

ধ্বংসের পূর্বে খাদিজা বিনতে খুওয়াইলিদের মাজার।

ধ্বংস
-----

১৯২৫ সালে আবদুল আজিজ ইবনে সৌদের শাসনামলে জান্নাতুল মুয়াল্লার মাজারগুলো ধ্বংস করা হয়। একই বছর জান্নাতুল বাকির মাজারগুলোও ধ্বংস করা হয়। এসময় বহির্বিশ্বের মুসলিম সম্প্রদায় প্রতিবাদ জানালেও এসব ধ্বংস করে ফেলা হয়।

আরও দেখুন
---------

* জান্নাতুল বাকি
* বাব শাগির

তথ্যসূত্র
---------

* History of the graveyard of Jannatul Baqi (Madina) & Jannatul Mualla (Makkah)
একই নামের অন্যান্য ব্যক্তির জন্য আবুল হাশেম খান (দ্ব্যর্থতা নিরসন) দেখুন।
**আবুল হাশেম খান** (৩১ ডিসেম্বর ১৯৫৫—৩১ জানুয়ারি ২০২৪) ছিলেন বাংলাদেশ আওয়ামী লীগের রাজনীতিবিদ ও আইনজীবী। তিনি কুমিল্লা-৫ আসনের সংসদ সদস্য ছিলেন। তিনি কুমিল্লা জেলা আইনজীবী সমিতির সাবেক সভাপতি ছিলেন।

প্রাথমিক জীবন
-------------

হাশেম খান ৩১ ডিসেম্বর ১৯৫৫ সালের কুমিল্লার বুড়িচংয়ের উত্তর গ্রামে জন্ম গ্রহণ করেন।

রাজনৈতিক জীবন
-------------

আবুল হাশেম খান রাজনৈতিক জীবনে ১৯৭৬ সালে বুড়িচং উপজেলা ছাত্রলীগ সভাপতির দায়িত্ব পালন করেন। ১৯৮৩ সালে উপজেলা আওয়ামী লীগের সাংগঠনিক সম্পাদক ও তিন বছর পর হন সাধারণ সম্পাদক। ২০০৩ সালে বুড়িচং উপজেলা আওয়ামী লীগের সভাপতি নির্বাচিত হন। ২০১৮ সালে তাকে বুড়িচং উপজেলা আওয়ামী লীগের আহ্বায়ক করা হয়। ২০১৯ সালে ২০২৩ সালে কমিটি গঠন হলে পুনরায় বুড়িচং উপজেলা আওয়ামী লীগের সভাপতির দায়িত্ব পান তিনি।

১৪ এপ্রিল ২০২১ সালে কুমিল্লা-৫ আসনের সংসদ সদস্য আব্দুল মতিন খসরু মৃত্যুবরণ করলে শূন্য আসনের উপনির্বাচনে ২৪ জুন ২০২১ সালে বিনা প্রতিদ্বন্দ্বিতায় তিনি সংসদ সদস্য নির্বাচিত হন।

২০২৩ সালে কুমিল্লা জেলা আওয়ামী লীগের সহ-সভাপতি হয়েছিলেন।

তিনি দ্বাদশ জাতীয় নির্বাচনে আওয়ামী লীগের প্রার্থী হিসেবে নৌকা প্রতীক নিয়ে প্রতিদ্বন্দ্বিতা করে স্বতন্ত্র প্রার্থী এম এ জাহেরের কাছে পরাজিত হন।

মৃত্যু
------

আবুল হাশেম খান ৩১ জানুয়ারি ২০২৪ ঢাকার একটি হাসপাতালে মৃত্যুবরণ করেন।

তথ্যসূত্র
---------

1. ↑  "দুটিতেই বিনা ভোটে জয়ের পথে নৌকা"। *দৈনিক কালের কণ্ঠ*। ২৪ জুন ২০২১। সংগ্রহের তারিখ ২৫ জুন ২০২১।
2. 1 2 3 4 5 6  "কুমিল্লার সদ্য সাবেক সংসদ সদস্য আবুল হাশেম খান আর নেই"। *বিডিনিউজ টোয়েন্টিফোর ডটকম*। ৩১ জানুয়ারি ২০২৪। ৩১ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০২৪।
3. ↑  "কুমিল্লা-৫ (বুড়িচং-ব্রাহ্মণপাড়া) মতিন খসরু'র আসনে ভোট ১৪ জুলাই"। *দৈনিক ইনকিলাব*। ৬ জুন ২০২১। সংগ্রহের তারিখ ২৫ জুন ২০২১।
**বাত্তির** (আরবি: بتير) পশ্চিম তীরে অবস্থিত একটি ফিলিস্তিনি গ্রাম যা বেথেলহেম থেকে ৬.৪ কিলোমিটার পশ্চিমে এবং জেরুজালেমের দক্ষিণ-পশ্চিমে অবস্থিত।

বর্তমানে বাত্তির নামে প্রচলিত গ্রাম প্রাচীন **বেতার** নামে পরিচিত ছিলো। এটি ছিলো ২য় শতকের ইহুদি গ্রাম এবং দুর্গ যেখানে বার কোখবা বিদ্রোহের চূড়ান্ত যুদ্ধ সংঘটিত হয়। বাইজেন্টাইন এবং ইসলামী যুগ এবং উসমানীয় খিলাফাতের সময়ে এখানে জনবসতি ছিলো। পরবর্তীতে ব্রিটিশদের পরিচালিত শুমারিতে এখানকার সংখ্যাগরিষ্ঠ জনগোষ্ঠী ছিলো মুসলমান। বাত্তির জাফা–জেরুজালেম রেলওয়ে লাইনের ধারেই অবস্থিত যা ১৯৪৯ থেকে ছয় দিনের যুদ্ধ পর্যন্ত ইসরাইল এবং জর্ডানের মধ্যে বিশেষ কাজে ব্যবহৃত হতো। পরবর্তীতে ইজরায়েল এটা দখল করে নেয়। আগেকার দিনে শহরটি জেরুজালেম থেকে বাইত জিবরিনের পথে অবস্থিত ছিলো। ২০০৭ সালে বাত্তিরের জনসংখ্যা ছিলো ৪০০০ এবং এটি ফিলিস্তিনি জাতীয় কর্তৃপক্ষের নিয়ন্ত্রণাধীন ছিলো।

ইতিহাস
------

### প্রাচীনত্ব

প্রাচীন বেতার (বেইতার) অঞ্চল হিসেবে বাত্তিরকে শনাক্ত করা হয়েছে। প্রাচীন স্থান "খিরবেত এল-ইয়াহুদ" (আরবি অর্থ ইহুদিদের ধ্বংসাবশেষ) এর চারপাশে আধুনিক ফিলিস্তিনি গ্রাম নির্মিত হয়। সর্বসম্মতিক্রমে এটা বেতার নামে চিহ্নিত হয় যেটা ছিলো রোমানদের বিরুদ্ধে দ্বিতীয় বিদ্রোহের শক্ত ঘাঁটি এবং এর নেতা বার খোকবা এখানে ১৩৫ শতকে মারা যায়। "প্রাচীন দুর্গ প্রাচীর আধুনিক কৃষি ছাদের মত ব্যবহৃত হতো। "গ্রামটির আরেকটি ঐতিহ্যবাহী পরিচয় হচ্ছে এটা ট্যানিক ঋষি এলাইজার অভ মোদিমের সমাধি অবস্থিত।

ভূগোল
-----

Battir অবস্থিত 6.4 কিমি (অনুভূমিক দূরত্ব) উত্তর-পশ্চিম Bethlehem একটি পাহাড় উপরে ওয়াদি এল-Jundi (lit. "ভ্যালি অফ দ্য সোলজার") সঞ্চালিত হয়, যা দক্ষিণ পশ্চিম মাধ্যমে যিহূদার পাহাড় থেকে উপকূলীয় সমভূমি. The ফিলিস্তিন অন্বেষণ তহবিল's *জরিপ পশ্চিমা ফিলিস্তিনের* মধ্যে 1883 বর্ণিত, শহর এর প্রাকৃতিক সুরক্ষা বলার অপেক্ষা রাখে না, তার ঘর স্ট্যান্ড উপর শিলা সোপান হচ্ছে একটি পাথুরে scarp নিচে; সুতরাং উত্তর থেকে জায়গা খুবই শক্তিশালী, যতক্ষণ না দক্ষিণ একটি সংকীর্ণ ঘাড় মধ্যে দুই গিরিখাত মাথা সংযোগ করে পার্বত্য সঙ্গে প্রধান সেতুবন্ধ. এ একটি উচ্চতায় প্রায় 760 মিটার সমুদ্রতল উপরে, Battir এর গ্রীষ্মকালে এখানে শীতপ্রধান, এবং তার শীতকালে হালকা সঙ্গে মাঝে মধ্যে তুষারপাত. বার্ষিক গড় তাপমাত্রা 16o সি.

তথ্যসূত্র
---------

1. ↑  2007 PCBS Census Palestinian Central Bureau of Statistics. p.116.
2. ↑  Palmer, 1881, p. 292
3. ↑  David Ussishkin, "Soundings in Betar, Bar-Kochba's Last Stronghold"
4. ↑  D. Ussishkin, Archaeological Soundings at Betar, Bar-Kochba's Last Stronghold, Tel Aviv 20, 1993, pp. 66-97.
5. ↑  K. Singer, Pottery of the Early Roman Period from Betar, Tel Aviv 20, 1993, pp. 98-103.
6. ↑  "אוצר מסעות - יהודה דוד אייזענשטיין"। ২ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১ মে ২০১৭।
7. ↑  Conder and Kitchener, *The Survey of Western Palestine*, vol. iii, London 1883, p. 20
8. ↑  "Battir Village Profile" (পিডিএফ)। The Applied Research Institute – Jerusalem। ২০১০। ১৭ মার্চ ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ জুন ১১, ২০১৩।
**নচিকেতা ঘোষ** ভারতের অন্যতম প্রশংসিত সঙ্গীত পরিচালক এবং সুরকার। তিনি মূলত বাংলা, হিন্দি ও ওড়িয়া ভাষায় গীত রচনা করেন। তিনি চলচ্চিত্রের গানসহ বাংলা আধুনিক গানকে এক নতুন মাত্রায় নিয়ে গেছেন। তিনি একজন চমৎকার গায়ক ছিলেন এবং গ্রামোফোনে একক কণ্ঠে তার গান বের হয়েছিল।

প্রথম জীবন
----------

তার পিতা ডঃ সনত কুমার ঘোষ ছিলেন কলকাতার বিশিষ্ট চিকিৎসক। সনত বাবু একজন স্বর্ণপদকপ্রাপ্ত ডাক্তার এবং পশ্চিমবঙ্গের বিখ্যাত মুখ্যমন্ত্রী ডাঃ বিধানচন্দ্র রায়ের চিকিৎসক হিসেবেও কাজ করেছেন। পিতা চাইতেন তার বড় ছেলে নচিকেতা ঘোষ ডাক্তারি পড়াশোনা করুক। নচিকেতা ঘোষ কলকাতা বিশ্ববিদ্যালয়ের অধীনে রাধাগোবিন্দ কর মেডিক্যাল কলেজ (আর জি কর কলেজ) থেকে এমবিবিএস ডিগ্রী লাভ করেন। কিন্তু চিকিৎসাকে তিনি পেশা হিসাবে নিতে আগ্রহী ছিলেন না।

প্রত্যেক রবিবার, বিশিষ্ট সঙ্গিতজ্ঞ কৃষ্ণ চন্দ্র দে, সুবল দাসগুপ্ত, কমল দাশগুপ্ত, কানা সাতকারি ডঃ সনত কুমারের শ্যামবাজার বাড়িতে মিলিত হতেন এবং সেটা অল্পবয়েসে নচিকেতা ঘোষের ওপর প্রভাব ফেলে। বাংলার তৎকালীন সংগীত প্রতিভাদের কাছ থেকে দেখার সুযোগ ছিল তার। তিনি খুব ছোট বেলা থেকেই তাদের সঙ্গে তবলা বাজাতেন। ধীরে ধীরে তবলা(এবং সঙ্গীত) নচিকেতার প্রথম প্রেমে পরিনত হয়।

মাত্র ২৪ বছরে বয়সে নচিকেতা প্রতিশ্রুতিশীল সঙ্গীত পরিচালক হিসেবে আবির্ভূত হন এবং বাংলা সঙ্গীত জগতে নতুন প্রবাহ সংযোজন করেন। সঙ্গীত রচনাশৈলীতে তার কৃতিত্ব অনন্য।

ব্যক্তিগত জীবন
--------------

নচিকেতা ঘোষ শ্রীমতী শিবানী দত্তকে বিয়ে করেন। তাদের শ্রাবণী ও সম্পুর্না নামে দুইটি মেয়ে এবং সুপর্ণ কান্তি নামে এক ছেলে আছে। সুপর্ণ কান্তি ঘোষ অত্যন্ত সুপরিচিত সঙ্গীত স্রষ্টা এবং গত তিন দশক ধরে তার পিতার পদাঙ্ক অনুসরণ করে যাচ্ছেন।

চলচ্চিত্রের তালিকা
------------------

| চলচ্চিত্র | বছর |
| --- | --- |
| বৌদির বোন | ১৯৫৩ |
| জয়দেব | ১৯৫৪ |
| অর্ধাঙ্গিনী | ১৯৫৫ |
| ভালোবাসা | ১৯৫৫ |
| নিষিদ্ধ ফল  | ১৯৫৫ |
| পথের শেষে | ১৯৫৫ |
| ঝড়ের পরে  | ১৯৫৫ |
| অসমাপ্ত  | ১৯৫৬ |
| ত্রিযামা  | 1956 |
| নবজন্ম  | ১৯৫৬ |
| তাপসী | ১৯৫৭ |
| পৃথিবী আমারে চায় | ১৯৫৭ |
| নতুন প্রভাত | ১৯৫৭ |
| রাস্তার ছেলে | ১৯৫৭ |
| হরিষচন্দ্র | ১৯৫৭ |
| ইন্দ্রানী | ১৯৫৮ |
| ভানু পেল লটারি | ১৯৫৮ |
| বন্ধু | ১৯৫৮ |
| রাজধানী থেকে  | ১৯৫৮ |
| চাওয়া পাওয়া | ১৯৫৯ |
| কিছুক্ষন | ১৯৫৯ |
| নির্ধারিত শিল্পীর অনুপস্থিতিতে | ১৯৫৯ |
| স্বপ্ন পুরী | ১৯৫৯ |
| ক্ষুধা  | ১৯৬০ |
| আকাশ পাতাল | ১৯৬০ |
| বিয়ের খাতা | ১৯৬০ |
| হাত বাড়ালেই বন্ধু | ১৯৬০ |
| চুপি চুপি আসে | ১৯৬০ |
| কানামাছি | ১৯৬১ |
| কাঁটাতার | ১৯৬৪ |
| ছোট্ট জিজ্ঞাসা  | ১৯৬৮ |
| রক্ত রেখা | ১৯৬৮ |
| চিরদিনের | ১৯৬৯ |
| নিশি পদ্ম | ১৯৭০ |
| বিলম্বিতলয় | ১৯৭০ |
| ফরিয়াদ  | ১৯৭১ |
| ছিন্নপত্র  | ১৯৭১ |
| ধন্যি মেয়ে | ১৯৭১ |
| নতুন দিনের আলো | ১৯৭২ |
| স্ত্রী | ১৯৭২ |
| অগ্নিভ্রমর | ১৯৭৩ |
| শাবারি | ১৯৭৩ |
| বন পলাশির পদাবলি  | ১৯৭৩ |
| ননীগোপালের বিয়ে  | ১৯৭৩ |
| নকল সোনা | ১৯৭৩ |
| শ্রাবন সন্ধ্যা | ১৯৭৩ |
| মৌচাক | ১৯৭৪ |
| অসতি | ১৯৭৪ |
| সুজাতা | ১৯৭৪ |
| আলোর ঠিকানা | ১৯৭৪ |
| ছুটির ফান্দে | ১৯৭৪ |
| প্রিয় বান্ধবী | ১৯৭৫ |
| কাজললতা | ১৯৭৫ |
| স্বয়ংসিদ্ধা | ১৯৭৫ |
| নগর দর্পণ | ১৯৭৫ |
| সন্যাসী রাজা  | ১৯৭৫ |
| হোটেল স্নো ফক্স | ১৯৭৬ |
| অসাধারন | ১৯৭৬ |
| মোমবাতি | ১৯৭৬ |
| আনন্দ মেলা | ১৯৭৬ |
| সেই চোখ | ১৯৭৬ |
| ব্রজবুলি | ১৯৭৯ |
| অভিষেক | ১৯৮৪ |

তথ্যসূত্র
---------

* Nachiketa Ghosh, Aajkal, আইএসবিএন ৯৭৮-৮১-৭৯৯০-০৮৪-০
"হাব" শিরোনামকে এখানে পুনর্নির্দেশ করা হয়েছে। অন্য ব্যবহারের জন্য হাব (দ্ব্যর্থতা নিরসন) দেখুন।
৪ পোর্ট সংবলিত নেটগিয়ারের ইথারনেট হাব।
**ইথারনেট হাব** (Ethernet hub) একাধিক টুইস্টেড পেয়ার (Twisted pair) বা ফাইবার অপটিক (Fibre Optic) ইথারনেট (Ethernet) যন্ত্রসমূহকে সংযোগকারী যন্ত্র। সাধারণত তারযুক্ত নেটওয়ার্কে থাকা অনেকগুলো আইসিটি যন্ত্র তথা কম্পিউটার, প্রিন্টার, ইত্যাদিকে একসঙ্গে যুক্ত করতে হাব ব্যবহৃত হয়। হাব একসঙ্গে অনেক যন্ত্রকে যোগাযোগ করার সুযোগ দেয়। বলা যায়, একই হাব এ যুক্ত থাকা একাধিক কম্পিউটার একে অপরের সাথে যোগাযোগ করতে পারে। ইদানীং আবার ইউএসবি হাব ও দেখা যায়।

হাবের মধ্য দিয়ে যখন ডেটা বা তথ্য এক যন্ত্র থেকে অন্য যন্ত্রে যায়, হাব তখন সেগুলো পড়তে পারে না। এক কম্পিউটার থেকে অন্য কম্পিউটারে তথ্য পাঠালে হাব তার সাথে সংযুক্ত সকল কম্পিউটারে ওই তথ্য বা ডেটা পাঠিয়ে দেয়। এমনকি যে কম্পিউটার থেকে ওই তথ্য পাঠানো হলো, তাকেও হাব ওই তথ্য পাঠিয়ে দেয়। অর্থাৎ হাব নির্দিষ্ট ঠিকানানুযায়ী তথ্য পাঠাতে পারে না।

তথ্যসূত্র
---------

1. ↑  USA, Planet Technology (২০১৮-০৪-১১)। "What is the Difference Between An Ethernet Hub and a Switch?"। *Planet Technology USA* (ইংরেজি ভাষায়)। সংগ্রহের তারিখ ২০২৪-০২-০৯।
2. ↑  "Introduction to Ethernet Hub [Definition, Main Types, and Use]"। *MiniTool* (ইংরেজি ভাষায়)। ২০২১-০১-২২। সংগ্রহের তারিখ ২০২৪-০২-০৯।
মুহাম্মাদ ইনাম-উল হক নিবন্ধের সাথে বিভ্রান্ত হবেন না।
**ইনাম আল হক** (জন্ম: ১৯৪৫) বাংলাদেশি পাখি বিশেষজ্ঞ, আলোকচিত্রী, লেখক ও পর্যটক। বিজ্ঞান/কল্পবিজ্ঞান/পরিবেশ বিজ্ঞানে বিশেষ অবদানের জন্য তিনি ২০২৩ সালে বাংলা একাডেমি পুরস্কার অর্জন করেন।

প্রাথমিক জীবন
-------------

ইনাম আল হক ১৯৪৫ সালে কুষ্টিয়া জেলার হিজলবট গ্রামে জন্মগ্রহণ করেন। তিনি ১৯৬৬ সালে ফরিদপুর রাজেন্দ্র কলেজের বিজ্ঞান বিভাগ থেকে স্নাতক পাস করেন। এক যুগ পরে ঢাকা বিশ্ববিদ্যালয়ের ব্যবসায় প্রশাসন ইনস্টিটিউট বিভাগ থেকে স্নাতকোত্তর পাশ করেন। ১৯৮৪-১৯৯৫ সালে যুক্তরাষ্ট্রে কমিউনিকেশন-ইলেকট্রনিক্স ইঞ্জিনিয়ারিং বিষয়ে প্রশিক্ষণ গ্রহণ করেন।

কর্মজীবন
--------

ইনাম আল হক ১৯৬৭ সালে পাট গবেষণা ইনস্টিটিউটে যোগ দিয়ে কর্মজীবন শুরু করেন।

তার দুই বছর পরে পাকিস্তান বিমান বাহিনীর ক্যাডেট হিসেবে অ্যারোনিটিক্যাল ইঞ্জিনিয়ার হিসেবে যোগ দেন।

মুক্তিযুদ্ধ চলাকালীন সময় তিনি যুদ্ধবন্দী হিসেবে পাকিস্তানে বন্দী ছিলেন। ১৯৭৩ সালে ভারত-পাকিস্তান বন্দী বিনিময় চুক্তির ফলে মুক্তি পান।

১৯৯৫ সালে উইং কমান্ডার হিসেবে অবসর নেন।

পরবর্তীতে ব্র্র্যাক এবং জি কিউ ইন্ডাস্ট্রিজ লিমিটেডে কাজ করেন।

২০০৫ সালে চাকুরি জীবন থেকে অবসর নেন।

সম্মাননা
--------

* বাংলা একাডেমি পুরস্কার (২০২৩)

তথ্যসূত্র
---------

1. ↑  "এবার বাংলা একাডেমি সাহিত্য পুরস্কার পাচ্ছেন যাঁরা"। *দৈনিক বাংলাদেশ প্রতিদিন*। ২৪ জানুয়ারি ২০২৪। ২৫ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২৪।
2. ↑  "এবার বাংলা একাডেমি সাহিত্য পুরস্কার পাচ্ছেন ১৬ জন"। *দৈনিক ইত্তেফাক*। ২৫ জানুয়ারি ২০২৪। ২৫ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২৪।
3. ↑  "এবার বাংলা একাডেমি সাহিত্য পুরস্কার পাচ্ছেন যারা"। *বিডিনিউজ টোয়েন্টিফোর ডটকম*। ২৪ জানুয়ারি ২০২৪। ২৫ জানুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ২৫ জানুয়ারি ২০২৪।
**সিতওয়ে** (ঐতিহাসিক নাম: আকিয়াব) দক্ষিণ-পূর্ব এশিয়ার রাষ্ট্র মিয়ানমারের পশ্চিমভাগে অবস্থিত আরাকান অঞ্চলের রাখাইন রাজ্যের রাজধানী ও একটি বন্দর নগরী। এটি কালাদান নদীর মোহনায় বঙ্গোপসাগরের উপকূলে অবস্থিত। ২০০৬ সালে শহটিতে ১ লক্ষ ৮১ হাজার অধিবাসী বসবাস করত। ব্রিটিশ ঔপনিবেশিক শাসনামলে এটি বেঙ্গল প্রেসিডেন্সির আকিয়াব জেলার প্রধান শহর ছিল এবং তখন এটিকে *আকিয়াব* নামে ডাকা হত।

নামকরণ
------

বর্মী "সিতওয়ে" শব্দটি এসেছে রাখাইন শব্দ "সেইতে ত্বয়ে" থেকে যার অর্থ **যুদ্ধের ময়দান**। বর্মার রাজা বোদাওপায়া ১৭৮৪ সালে ম্রাউক ইউ রাজ্য আক্রমণ করে। রাখাইন প্রতিরোধ যোদ্ধারা কালাদান নদীর তীরে বর্মী বাহিনীকে বাধা দেয়। জলে স্থলে যুদ্ধ চলতে থাকে। শেষপর্যন্ত ম্রাউক ইউ বাহিনী পরাজিত হয়। যুদ্ধ সংঘটনের স্থানটি রাখাইনদের কাছে সিত ত্বয়ে নামে পরিচিতি লাভ করে এবং কালক্রমে বর্মীদের কাছে এটা সিতওয়ে হয়ে ওঠে। 

১৮২৫ সালে প্রথম ইংরেজ-বার্মিজ যুদ্ধে ব্রিটিশ বাহিনী সিতওয়েতে অবতরণ করে এবং তাদের সৈন্যদেরকে প্রাচীন প্যাগোডাতে থাকার ব্যবস্থা করে। আখিয়াব দাও নামের প্যাগোডাটি আজো টিকে আছে।

জনগোষ্ঠী
--------

সিতওয়ে নগরীতে বসবাস কারী জনগোষ্ঠীর প্রধান অংশ রাখাইন জাতি। এছাড়া কিছু বর্মী লোক বসবাস করে। এখানকার প্রধান ধর্ম গুলোর মধ্যে থেরবাদী বৌদ্ধধর্ম, হিন্দু ধর্ম এবং প্রকৃতিপূজা। এখানকার রোহিঙ্গা জনগোষ্ঠীর ধর্ম ছিল ইসলাম। রোহিঙ্গা জনগোষ্ঠীর বসবাসের এলাকাকে বলা হতো অং মিংগালা। ২০১২ সালের অক্টোবর মাসের দাঙ্গার পর সিতওয়ের রোহিঙ্গাদের তাড়িয়ে দেওয়া হয়।

মিয়ানমারের জাতীয় আদমশুমারিতে রোহিঙ্গাদের নিবন্ধিত হওয়ার অধিকার নেই। মিয়ানমার সরকার এই ক্ষুদ্র নৃগোষ্ঠীকে রোহিঙ্গা নামে সম্বোধনে অস্বীকৃতি জানায়। তাই দেশটির অভ্যন্তরে ঠিক কত জন রোহিঙ্গা বাস করে বা করত তার সংখ্যা নিরূপণ করা সম্ভব নয়।

চিত্রশালা
---------

* শয়ে যেদি মঠশয়ে যেদি মঠ
* প্রধান সড়কপ্রধান সড়ক
* অগ্রতটঅগ্রতট
* নতুন ঘড়িঘরনতুন ঘড়িঘর

তথ্যসূত্র
---------

1. ↑  "National Telephone Area Codes"। Myanmar Yellow Pages। ১৯ জুলাই ২০০৯ তারিখে মূল থেকে আর্কাইভ করা। সংগ্রহের তারিখ ৯ ডিসেম্বর ২০১৬।
**রাখাইন ভাষা** অত্যন্ত প্রাচীন ও সমৃদ্ধ। এটি মূলত মারমার একটি উপভাষা। রাখাইন ভাষায় দীর্ঘদিন ধরে সাহিত্য রচিত হচ্ছে। প্রমিত বর্মী ভাষার সঙ্গে এর মিল রইলেও স্বতন্ত্র আঞ্চলিক বৈচিত্র রয়েছে।

ইতিহাস
------

মনিরুজ্জামান রাখাইনদের দুটি প্রধান উপভাষা বা ভাষিক বৈচিত্র্যের কথা জানিয়েছেন। এগুলোর একটি হচ্ছে ‘র‌্যামর্য’ এবং অন্যটি ‘মারৌও’। মুস্তাফা মজিদ রাখাইন ভাষার ভিন্নতা বোঝাতে গিয়ে লিখেছেন, ‘এই ভাষা ইন্দো-আর্য বা দ্রাবিড়ীয় ভাষা থেকে সম্পূর্ণ ভিন্ন। ফলে, বাংলা, সংস্কৃত, হিন্দি ও দক্ষিণ ভারতের ভাষার সঙ্গে এই ভাষার খুব একটা মিল খুঁজে পাওয়া যায় না।’

আদি ব্রাহ্মীলিপিতে পালি ভাষায় ‘আরাখা’ অর্থাৎ রক্ষিতা বা রক্ষক শব্দ থেকে রাখাইন শব্দের উৎপত্তি।

ভৌগোলিক বিস্তার
---------------

বাংলাদেশের পটুয়াখালী, কক্সবাজার, বরগুনা, চট্টগ্রাম ও পার্বত্য চট্টগ্রামের প্রায় ১৭ হাজার লোক রাখাইন ভাষায় কথা বলে। প্রধানত রাখাইন রাজ্যের রাজধানী সিতওয়ে ও তার আশপাশের শহরে ভাষাটির প্রচলন আছে।

ধ্বনিব্যবস্থা
-------------

রাখাইনদের নিজস্ব বর্ণমালা আছে। রাখাইন ভাষার বর্ণমালার উৎস উত্তর ব্রাহ্মী লিপি। খ্রিষ্টীয় অষ্টম শতকে আরাকানে ব্রাহ্মী ও দেবনাগরী লিপির বিবর্তনে যে নতুন লিপি গড়ে ওঠে, তাই আজ রাখাইন বর্ণমালা হিসেবে পরিচিত। রাখাইন বর্ণমালায় স্বরবর্ণ বা ‘ছারা’ ১২টি এবং ব্যঞ্জনবর্ণ বা ‘ব্যেঃ’ ৩৩টি। রাখাইন বা মারমা ভাষায় লুসাই প্রভৃতি ভাষার মতো শব্দের শেষ ধ্বনিতে প্রায়শ আন্তঃস্বরযন্ত্রীয় রুদ্ধ-হ ধ্বনির প্রকাশ ঘটে এবং একইভাবে দ্বৈতস্বর যুক্ত হলে তা দ্বি-ওষ্ঠ্য নাসিক্য ব্যঞ্জনে রূপ পায়। এই ধ্বনি দুটিকে অনেক ভাষাতাত্ত্বিক ব্যঞ্জনধর্মিতা বলেছেন। বাংলা ভাষার শেষ স্বরধ্বনির মতো তা উচ্চারিত হয় না, বা উচ্চারণ মুক্তি পায় না।

তথ্যসূত্র
---------

1. 1 2 3 4  *রাখাইন[*স্থায়ীভাবে অকার্যকর সংযোগ*]*,মুহাম্মদ হাবিবুর রহমান, দৈনিক প্রথম আলো। ঢাকা থেকে প্রকাশের তারিখ: ১৮-০২-২০১৩ খ্রিস্টাব্দ।

| * দে
* স
 বাংলাদেশের ভাষা |
| --- |
| জাতীয় এবং দাপ্তরিক | 
* **বাংলা**

 |
| বেসরকারী ভাষা | 
* **চাঁটগাইয়া**

 |
| ইন্দো ইউরোপীয় | 
* অসমিয়া
* ইংরেজী
* চাকমা
* ঢাকাইয়া কুট্টি
* নোয়াখাইল্লা
* পালি
* বাংলা
* বিহারি
* বিষ্ণুপ্রিয়া মনিপুরী
* রংপুরী
* রোহিঙ্গা
* সদরি
* সিলটি
* হাজং

 |
| সিনো-তিব্বতীয় | 
* আতং
* উসোই
* ককবরক
* কুকি
* কোচ
* খুমি
* গারো
* তঞ্চংগ্যা
* পাংখুয়া
* ফালাম
* বম
* মারমা
* মেগাম
* মৈতৈ মনিপুরি
* মিজো
* ম্রো
* রাখাইন
* রিয়াং
* শো
* সাক
* হাকা

 |
| অস্ট্রো-এশীয় | 
* ওয়ার জৈন্তিয়া
* কোল
* কোড়া
* খাসি
* প্নর
* মুন্ডারি
* সাঁওতালি

 |
| দ্রাবিড়িয় | 
* কুরুখ
* সাউরিয়া পাহাড়িয়া

 |
| আফ্রো-এশীয় | 
* আরবি

 |
**সুখময় চক্রবর্তী** (২৬ জুলাই  ১৯৩৪ – ২২ আগস্ট ১৯৯০) ছিলেন একজন আন্তর্জাতিক খ্যাতিসম্পন্ন ভারতীয় বাঙালি অর্থনীতিবিদ। তিনি এবং প্রশান্ত চন্দ্র মহলানবীশ ভারতীয় অর্থব্যবস্থার জন্য  পঞ্চবার্ষিকী পরিকল্পনার অন্যতম রূপকার ছিলেন।

সুখময় চক্রবর্তী  বৃটিশ ভারতের অধুনা বাংলাদেশের ময়মনসিংহ জেলার গাঙ্গটিয়া গ্রামে জন্মগ্রহণ করেন।  তিনি বিদ্যালয়ের পাঠ  কলকাতার  বালিগঞ্জ রাষ্ট্রীয় উচ্চ বিদ্যালয়ে  এবং কলেজের পড়াশোনা তৎকালীন  কলকাতা বিশ্ববিদ্যালয়ের অধীনস্থ  প্রেসিডেন্সি কলেজে  সম্পন্ন করেন। তিনি অত্যন্ত কৃতী ছাত্র এবং নোবেলজয়ী অর্থনীতিবিদ  অমর্ত্য সেনের সহপাঠী ছিলেন।  তারপর তিনি দিল্লি স্কুল অব ইকনমিক্স এবং নেদারল্যান্ডসের  রটাড্যাম বিশ্ববিদ্যালয়ের জন তিনবের্গেনের অধীনে গবেষণা করে ডক্টরেট ডিগ্রি লাভ করেন। তিনি ম্যাসাচুসেটস ইনস্টিটিউট অফ টেকনোলজিতে একটি শিক্ষকের পদ লাভ করেন তবে পরিকল্পনা কমিশনে যোগ দিতে ভারতে ফিরে আসেন।  তিনি দিল্লি স্কুল অব ইকনমিক্স, হার্ভার্ড, জন হপকিন্স, কেমব্রিজ,  জওহরলাল নেহরু বিশ্ববিদ্যালয় প্রভৃতি স্থানে অধ্যাপনা করেছেন। ভারতীয় সমাজবিজ্ঞান পরিষদের সভাপতি ছিলেন তিনি। 

সুখময় চক্রবর্তী যেমন ছিলেন সৃজনশীল এবং সুপণ্ডিত, তেমনি এক প্রকৃত পাঠক। তিনি বিংশ শতকের অনন্য ভারতীয় অর্থনীতিবিদদের অন্যতম হিসাবে বিরল সমাজসচেতনতা ও দায়বদ্ধতা নজির রেখে গেছেন। নিম্নসুবিধাভোগীদের জন্য তার ব্যবহারিক নীতি বিশ্লেশনে এটিই সুস্পষ্ট হয় যে, প্রকৃত তাত্বিক ও গাণিতিক অর্থনীতির প্রতি তিনি প্রবল আগ্রহী ছিলেন। বিকাশ তথা উন্নয়নের ক্ষেত্রে তার অধীত জ্ঞানের অব্যাহত প্রয়োগে বিকাশ তথা উন্নয়নের পথ সুগম হয়েছিল এবং বৌদ্ধিক জগতে তার প্রমাণ রয়েছে।
রাষ্ট্রীয় মোর্চা ক্ষমতাসীন হওয়ার অব্যবহিত পরে অর্থনৈতিক অবস্থা সম্পর্কে প্রকাশিত তার লেখা বিশেষ প্রশংসিত হয়। তার বহু রচিত গ্রন্থের মধ্যে উল্লেখযোগ্য গুলি হল-

* *রিফ্লেকশন্স অন দি গ্রোথ প্রসেস ইন দি ইন্ডিয়ান ইকনমি*
* *ডেভেলপমেন্ট প্লানিং: দি ইন্ডিয়ান এক্সপেরিয়েন্স*

জীবনাবসান
---------

প্রখ্যাত অর্থনীতিবিদ সুখময় চক্রবর্তী ১৯৯০ খ্রিস্টাব্দের ২২ আগস্ট প্রয়াত হন। তার স্ত্রী ললিতা চক্রবর্তী এবং একমাত্র কন্যা রসায়ন বিজ্ঞানী চারুসীতা চক্রবর্তী।(১৯৬৪ - ২০১৬) স্যামুয়েলস ও তিনবের্গেন আজীবন সুখময় চক্রবর্তীর গুণগান করে গেছেন। সুখময় চক্রবর্তীর মৃত্যুর পর তিনবের্গেন বলেন,  চক্রবর্তী  তার কাছ থেকে যা শিখেছেন, তার চাইতে তিনি বেশি শিখেছেন চক্রবর্তীর কাছ থেকে।

তথ্যসূত্র
---------

1. ↑  "Sukhamoy Chakravorty dead"। *The Indian Express*। ২৩ আগস্ট ১৯৯০। পৃষ্ঠা 3। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৪৩৪, আইএসবিএন ৯৭৮-৮১-৭৯৫৫-২৯২-৬
3. ↑  "Gupta, Partha Sarathi. "Of shared days with Amartya." India International Centre Quarterly 25 (1998): 70-75."। জেস্টোর 23005530।
4. ↑  "Brief History of Presidency"। Presidency College, Kolkata।
5. ↑  Harcourt, G. C. (২০১২)। *On Skidelsky's Keynes and Other Essays: Selected Essays of G. C. Harcourt*। Palgrave Macmillan। পৃষ্ঠা 305–307। আইএসবিএন 978-0230348646।
**কাকদ্বীপ** হল ভারতের পশ্চিমবঙ্গের দক্ষিণ চব্বিশ পরগনা জেলার একটি শহর। এটি কাকদ্বীপ মহকুমার সদর দপ্তর। এই শহরটি মুড়িগঙ্গা নদীর তীরে অবস্থিত। এই শহরে একটি মৎস বন্দর রয়েছে। এই শহরের মোট জনসংখ্যা ১৯,৩৬৮ জন।

ইতিহাস
------

কথিত আছে ভগীরথ গঙ্গাকে পথ দেখিয়ে নিয়ে আসার সময় এই স্থানে রাত্রিযাপন করেন৷ পরেরদিন ভোরবেলায় কাকের ডাক শুনে ঘুম ভাঙ্গে ভগীরথের৷ ঘুম থেকে উঠে দেখতে পান তাঁরা সাগরের খুবই কাছে এসে পরেছেন। তাই এই স্থানের নামকরন হয় কাকদ্বীপ ৷ এরপর গঙ্গাকে সাগরে মিলিত করেন এবং সেই স্থানের নাম হয় গঙ্গাসাগর ৷ আর ভগীরথের নামানুসারে এই নদীর নামকরন হয় ভাগীরথী ৷

ভূপ্রকৃতি
---------

কাকদ্বীপ শহরটি সমুদ্র সমতল থেকে ৪ মিটার (১৩ ফু) উচুতে অবস্থিত। ২১°৫২'৪৫" ডিগ্রি উত্তর ও ৮৮°১১'২৯" ডিগ্রি পূর্বে কাকদ্বীপ শহটি অবস্থান করছে। এই শহরটি মুড়িগঙ্গা নদীর তীরে অবস্থিত।

জনসংখ্যা
--------

২০১১ সালের আদমশুমারী রিপোর্ট অনুযায়ী কাকদ্বীপের জনসংখ্যা ১৯,৩৬৮। এর মধ্যে ৯,৮৯৬ জন পুরুষ ও ৯,৪৭২ জন মহিলা। মোট জনসংখ্যার ৫১ শতাংশ পুরুষ ও ৪৯ শতাংশ মহিলা। এই শহরে ১৮৭২ জন ৬ বছরের কম বয়সের শিশু রয়েছে।

আঞ্চলিক ভাষা ও জনগোষ্ঠী
-----------------------

কাকদ্বীপের অধিকাংশ জনগোষ্ঠী মেদিনীপুর জাত। এঁরা অধিকাংশই মেদিনীপুরী বাংলা ভাষার অন্তর্গত কাঁথি বাংলায় কথোপকথন করেন।
কাকদ্বীপে কলকাতার ভাষার ও চল রয়েছে।

যোগাযোগ
-------

### সড়ক

কাকদ্বীপ শহরটি জাতীয় সড়ক ১১৭ দ্বারা কলকাতা, ডায়মন্ড হারবার, নামখানা ও ফ্রেজারগঞ্জ এর সঙ্গে যুক্ত রয়েছে। এই শহর থেকে কলকাতা, বর্ধমান, দীঘা , নামখানা, হাওড়া, সোনারপুর রুটে বাস চলাচল করে।

### রেলপথ

কাকদ্বীপ রেলওয়ে স্টেশন হল এই শহরের প্রধান রেল স্টেশন। এই রেল স্টেশনটি শিয়ালদহ-নামখানা লাইন-এ অবস্থিত। শিয়ালদহ থেকে বালিগঞ্জ জংশন , সোনারপুর জংশন এবং বারুইপুর জংশন হয়ে প্রথমে লক্ষীকান্তপুর অব্দি ৬২ কিমি দীর্ঘ দ্বিত্ব বৈদ্যুতিক লাইনে ১ ঘণ্টা ৩০ মিনিট ও বাকি ৩৫ কিমি একক বৈদ্যুতিক লাইনে ১ ঘণ্টার পথ।

### জলপথ

কাকদ্বীপে জলপথ একটি গুরুত্ব পূর্ণ পরিবহন মাধ্যম।জলপথে এখানে যাত্রী ও পণ্য উভয়ই পরিবহন করা হয়। এই শহরের এলটিসি ঘাট থেকে সাগরদ্বীপ এ পন্য, যাত্রী বাহী বার্জ ও নৌকো চলাচল করে।

অর্থনীতি
--------

এই শহরের অর্থনীতি প্রধানত নদীর উপর অবস্থিত।এই শহর বৃহত্তর মাছের বাজার রয়েছে। মৎস আহরণ এই শহরের অর্থনীতিকে অগ্রগামী করেছে। নিকটবর্তী গঙ্গাসাগর একটি হিন্দু তীর্থক্ষেত্র ও সমুদ্র পর্যটন কেন্দ্র হওয়ায় কাকদ্বীপ বাংলার পর্যটনশিল্পে একটি নতুন স্থান অধিকার করেছে।

মৎস বন্দর
---------

কাকদ্বীপে অবস্থিত কাকদ্বীপ মৎস্য বন্দর হল ভারতের একটি গুরুত্ব পূর্ণ মৎস বন্দর। এই বন্দর থেকে ট্রলার গুলি হুগলি নদীর মোহনায় ও গভীর সমুদ্র মৎস আরোহণ করতে যায়। প্রতিদিন এই বন্দরে প্রায় ২০০ টি ট্রলার চলাচল করে। তাছাড়া এখানে একটি বরফ কল রয়েছে।

তথ্যসূত্র
---------

1. ↑  "INDIAN VILLAGE DIRECTORY"। সংগ্রহের তারিখ ৩১-০১-২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  "C.D. Block Wise Primary Census Abstract Data(PCA)"। *২০১১ census: West Bengal – District-wise CD Blocks*। Registrar General and Census Commissioner, India। সংগ্রহের তারিখ ২৬ এপ্রিল ২০১৬।
3. ↑  "কাকদ্বীপ থেকে কলকাতা ও নবান্ন, হাওড়ায় নতুন বাস পরিষেবা"। সংগ্রহের তারিখ ৩১-০১-২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]